cyanic-selkie/wikianc huggingface dataset:
ঈসা খান
প্রারম্ভিক জীবন
ঈসা খানের দাদা ভগীরথ বাইস গোত্রের রাজপুত সম্প্রদায়ের অন্তর্ভুক্ত ছিলেন। তিনি অযোধ্যা থেকে বাংলায় আসেন এবং বাংলার সুলতান গিয়াসউদ্দিন মাহমুদ শাহ (রাজত্বকাল: ১৫৩৩–১৫৩৮) এর অধীনে দেওয়ানের চাকরি গ্রহণ করেন। তাঁর পুত্র কালিদাস গজদানি তাঁর মৃত্যুর পরে এই পদটি উত্তরাধিকার সূত্রে পেয়েছিলেন। পরবর্তীতে সুফি সৈয়দ ইব্রাহীম দানিশমান্দের নির্দেশনায় গজদানি ইসলাম ধর্ম গ্রহণ করেন এবং সোলেমান খাঁ নামে নতুন নাম রাখেন।
১৫২৯ সালে সরাইল পরগণায় ঈসা খান জন্ম গ্রহণ করেন। ১৫৪৫ সালে শের শাহ সুরির পুত্র ইসলাম শাহ সুর সাম্রাজ্যের সম্রাট হবার পর সোলেমান খান সম্রাটের আনুগত্য অস্বীকার করলে কৌশলে তাঁকে হত্যা করে তাঁর দুই অপ্রাপ্তবয়স্ক পুত্র ঈসা খান এবং ইসমাইল খানকে একদল তুরানি বণিকের নিকট বিক্রি করা হয়। ১৫৬৩ সালে ঈসা খানের চাচা কুতুব খাঁ রাজকার্যে নিযুক্তি লাভ করে বহু অনুসন্ধানের পর তুরানের এক ধনাঢ্য ব্যক্তির কাছ থেকে প্রচুর অর্থের বিনিময়ে ২ ভ্রাতুস্পুত্রকে উদ্ধার করেন। এ সময় ঈসা খানের বয়স ছিল ২৭ বছর।
১৬ শতকের ঐতিহাসিক এবং আকবরনামার লেখক আবুল ফজলের মতে:
ক্ষমতায় আরোহণ
বাংলার সুলতান তাজ খান কররানী (১৫৬৪-৬৫) ১৫৬৪ সালে সিংহাসনে আরোহণ করলে ঈসা খানকে তাঁর পিতার জমিদারি ফেরত দেওয়া হয়। বাংলার শেষ স্বাধীন সুলতান দাউদ খান কররানীর রাজত্বকালে (১৫৭২-৭৬) ঈসা খান বিশেষ প্রতিপত্তি লাভ করেন। ১৫৭৩ খ্রিষ্টাব্দে তিনি দাউদ খান কাররানীকে ত্রিপুরার মহারাজা উদয় মানিক্যের বিরুদ্ধে চট্টগ্রাম অভিযানে সহায়তা করেন। মুঘলদের বাংলা জয়ের পূর্বে ঈসা খান ১৫৭৫ সালে সোনারগাঁও সংলগ্ন এলাকা থেকে মুঘলের নৌবাহিনীকে বিতাড়িত করতেও দাউদ খানকে সহায়তা করেছিলেন।
একটি কামানের শিলালিপি থেকে জানা যায় যে ১৫৯৩–১৫৯৪ সাল নাগাদ ঈসা খান মসনদ-ই-আলা উপাধি ব্যবহার করছিলেন। ধারণা করা হয়, দাউদ খানের প্রতি আনুগত্যের জন্য ঈসা খান উপাধিটি লাভ করেন। ইতিহাসবিদ আবদুল করিম বিশ্বাস করেন যে তিনি ১৫৮১–১৫৮২ সালের কিছু সময় পরে এই উপাধিটি গ্রহণ করেছিলেন।
কার্তবীর্যার্জুন
কার্তবীর্যার্জুন নর্মদা নদীর তীরে মাহিষ্মতী নগরে রাজত্ব করতেন। ঋষি দত্তাত্রেয়-র আশীর্বাদে তিনি যুদ্ধক্ষেত্রে সহস্রবাহু হওয়ার বরলাভ করেন,তাই তাঁর অপর নাম সহস্রবাহু। তাঁর সম্পর্কে একটি শ্লোক গীত হয়ে থাকে যথা-  বহুতর যজ্ঞ, বহুতর দান,অনন্ত তপস্যা,বিনয় বা ইন্দ্রিয় সংযম দ্বারা কেউ তাঁর সমকক্ষ হতে পারবে না।
"নূনং ন কার্তবীর্যস্য গতিং যাস্যন্তি পার্থিবাঃ। যজ্ঞৈর্দানৈস্তপোর্ভিবা প্রশ্রয়েণ দমেন চ।। অনষ্টদ্রব্যতা চ তস্য রাজ্য'ভবেৎ।।"
মহাভারতে বলা হয়েছে কার্তবীর্যার্জুন কঠোর তপস্যার বলে সম্রাট বলে অভিহিত হন। তপস্যা, যোগ ও নিয়ম অবলম্বন করে তিনি প্রজাপালন করতেন এবং তাদের সকল বিপদ হতে রক্ষা করতেন। মহাভারতে কার্তবীর্যার্জুনের নাম ভীমসেন (পাণ্ডব নয়), পৃথু ও নহুষের ন্যায় শ্রেষ্ঠ রাজাদের সঙ্গে একসঙ্গে উচ্চারিত হয়েছে।
বংশ পরিচয়
মহারাজ যযাতির প্রথম পুত্র যদু। যদুর চার পুত্র-সহস্রজিৎ, ক্রোষ্টা, নল ও রঘু[ মৎস্যপুরাণে বলা হয়েছে যদুর পাঁচ পুত্র- সহস্রজি, ক্রোষ্টু, নীল, অস্তিক, লঘু]। সহস্রজিতের পুত্র শতজিৎ। শতজিতের তিন পুত্র-হৈহয়, হেহয়, বেণুহয়। হৈহয় এর পুত্র ধর্মনেত্র, ধর্মনেত্র-র পুত্র কুন্তি, কুন্তি-র পুত্র সাহজি(সংহত)। সাহজি-র পুত্র মহিষ্মান। মহিষ্মান-র পুত্র ভদ্রশ্রেণ্য(রুদ্রশ্রেণ্য)।ভদ্রশ্রেণ্য-র পুত্র দুর্দম। দুর্দম-র পুত্র ধনক(কনক)।ধনকের চারজন বিখ্যাত পুত্র ছিলেন-কৃতবীর্য, কৃতাগ্নি, কৃতবর্মা, কৃতৌজাঃ। এই কৃতবীর্যের পুত্র হলেন কার্তবীর্যার্জুন।
দত্তাত্রেয়-র নিকট বরলাভ
কার্তবীর্যার্জুন দশ হাজার বছর বিষ্ণুর অংশে অবতীর্ণ দত্তাত্রেয় মুনির আরাধনা করে তিনটি বর লাভ করেন।প্রথম বরে-সৈন্যমধ্যে সহস্রবাহু ও অন্য সময়ে দ্বিবাহু হওয়ার ক্ষমতা, দ্বিতীয় বরে-আপন পরাক্রমে সমগ্র পৃথিবী জয় করবার শক্তি এবং তৃতীয় বরে-ধর্মানুসারে রাজ্যশাসন ও প্রজাপালন করবার বর লাভ করেন। এই তিনটি বর লাভ করবার পর তিনি চতুর্থ বর হিসেবে-উদ্ধত না হয়ে ওঠা এবং প্রয়োজনে সজ্জনেরা তাকে শাসন করবে, এই বর চান। দত্তাত্রেয় মুনি খুশি মনে এই বর ও দেন।অতঃপর কার্তবীর্যার্জুন ধৈর্য,বীর্য,যশ,শৌর্য,বিক্রম ও তেজে নিজেকে শ্রেষ্ঠজ্ঞান করেন। তিনি ক্ষত্রিয়কুলের শ্রেষ্ঠত্ব প্রতিষ্ঠায় দৃঢ় প্রতিজ্ঞ ছিলেন।তখন দেবতা বায়ু তাঁকে নানা ধরনের উপদেশ ও কাহিনী বর্ণনা করে তাঁর ধারণা ভ্রান্ত প্রমানিত করেন। বলা-বাহুল্য বায়ু দেবতার উপদেশে তিনি নিজেকে সংশোধন করেননি।
রাবণ ও কার্তবীর্যার্জুন
রামায়ণের উত্তরকাণ্ডে রাবণ ও কার্তবীর্যার্জুন এর যুদ্ধের বিবরণ দেওয়া হয়েছে।
একদিন রাবণ যুদ্ধ-আকাঙ্খায় মাহিষ্মতী নগরে(যেখানে অগ্নিদেব বিরাজ করেন) উপস্থিত হন। তখন হৈহয়পতি কার্তবীর্যার্জুন তাঁর স্ত্রীদের নিয়ে মাহিষ্মতীর পার্শ্ববর্তী নর্মদা নদীতে জল-বিহার করছিলেন। রাবণ কার্তবীর্যার্জুনকে যুদ্ধের জন্য আহ্বান করেন, কিন্তু কার্তবীর্যার্জুনের মন্ত্রীরা রাবণকে নিরস্ত হতে বলেন, কেননা রাজা বিহার করছেন।তখন রাবণ মাহিষ্মতীর অপরূপ শোভা এবং বিন্ধ্যপর্বত দর্শন করে নর্মদার জলে নেমে মহাদেবের উদ্দেশ্যে পুষ্পাঞ্জলি প্রদান করলেন।রাবণের বিশ্বস্ত মন্ত্রী ও পুত্রগণ-মহোদর, মহাপার্শ্ব, মারীচ, শুক, সারণ, ধুম্রাক্ষ ও প্রহস্ত রাবণকে অনুসরণ করছিলেন।যে স্থানে রাবণ মহেশ্বরের অর্চনা করছিলেন,তার অনতিদূরে সহস্রবাহু অর্জুন জলকেলি করছিল।তাঁকে দেখে মনে হচ্ছিল যেন সহস্র স্ত্রী-হাতির মধ্যে একটি বিশালাকায় পুরুষ হাতি।নিজের শারীরিক ক্ষমতা প্রদর্শনের জন্য তাঁর সহস্রবাহু দিয়ে নর্মদার স্রোতের গতিবেগ রোধ করলেন।নর্মদার সেই জল সহস্রবাহুর বাহুদ্বারা বাধাপ্রাপ্ত হয়ে বিপরীত দিকে ধাবিত হলো। সেই বিপরীত স্রোতের কারণে রাবণ প্রদত্ত শিবার্চনার পুষ্প নর্মদার জলে ভেসে গেল। তখন রাবণ শুক ও সারণকে পাঠালেন বিপরীতমুখী স্রোতের উৎস অনুসন্ধান করতে। তারপর শুক-সারণ প্রকৃত ব্যাপার টা রাবণকে জানালে, রাবণ তৎক্ষণাৎ যুদ্ধের অভিলাষে কার্তবীর্যার্জুনের মন্ত্রীদের কাছে গিয়ে তাদের রাজাকে খবর দিতে বলে।কিন্তু মন্ত্রীরা খবর দিতে না চাওয়ায় ক্রোধের বশে রাবণ তাদের সবাইকে হত্যা করে। এই সংবাদ পেয়ে সহস্রবাহু অর্জুন রাবণের সেনাবাহিনীর উপর ভীষণ আক্রমণ করলেন। তাঁর বিশাল গদার আঘাতে রাক্ষসসৈন্য পর্যুদস্ত হলো।প্রহস্ত আহত হলো। রাক্ষসেরা পালাতে লাগল। এরপর রাবণের সাথে কার্তবীর্যার্জুনের তুমুল যুদ্ধ হলো। অবশেষে সহস্রবাহু কার্তবীর্যার্জুনের গদার আঘাতে রাবণকে ধরাশায়ী হলে, পরাজিত রাবণকে বন্দী করে মাহিষ্মতী নগরে নিয়ে আসা হলো।
এদিকে স্বর্গে মহর্ষি পুলস্ত্য তার নাতি রাবণের পরাজয়ের সংবাদ পেয়ে ত্বরিত মাহিষ্মতী নগরে এলেন। সেই উদীয়মান সূর্যের ন্যায় ঋষিকে দেখে কার্তবীর্যার্জুন তাঁকে সাদর অভ্যর্থনা জানালেন। এবং মহর্ষির আগমনের কারণ জানতে চাইলেন। ঋষি কার্তবীর্যার্জুনের কাছে রাবণের মুক্তি প্রার্থনা করলে সহস্রবাহু তৎক্ষণাৎ রাবণকে মুক্তি প্রদান করলেন,এবং রাবণকে অনেক উপহার প্রদান করে তাঁর সঙ্গে মিত্রতায় আবদ্ধ হলেন।
এই কাহিনীর শেষে মহর্ষি অগস্ত্য রামচন্দ্রকে একটি নীতিকথা শোনান- '' হে রঘুনন্দন,বলবান ব্যক্তি অপেক্ষাও এইরূপ অনেক বলবান ব্যক্তি আছেন, যদি নিজের মঙ্গল কামনা কর,তবে কারও প্রতি অবজ্ঞা করো না।
এবং বলিভ্যো বলিনঃ সন্তি রাঘবনন্দন।
নাবজ্ঞা হি পরে কার্য্যা যদিচ্ছেঃ শ্রেয় আত্মন।।
পরশুরাম ও কার্তবীর্যার্জুন
মহাভারতের বনপর্বে পরশুরাম ও কার্তবীর্যার্জুনের সংঘর্ষের বর্ণনা রয়েছে।
হৈহেয়রাজ কার্তবীর্যার্জুন মহর্ষি দত্তাত্রেয়-র হতে স্বর্ণময় বিমান লাভ করেন। সেই বিমান সমস্ত ভূমণ্ডল ভ্রমণের উপযোগী ছিল। বলবান সহস্রবাহু সেই বিমানে চড়ে সকলদিকের দেবতা,যক্ষ ও ঋষিদের উপর অত্যাচার করতেন। এবং সেই সকল স্থানের প্রাণীরা তার অত্যাচারে অতিষ্ঠ হয়েছিল। তখন সেই সকল দেবতা-ঋষিরা ভগবান বিষ্ণুর কাছে গিয়ে কার্তবীর্যার্জুনের প্রতিকারের জন্য প্রার্থনা করলেন। কার্তবীর্যার্জুন শচীপতি ইন্দ্রকে-ও দলিত করেছিল,তাই বিষ্ণু ইন্দ্রের সঙ্গে পরামর্শ করে সহস্রবাহুকে বিনাশ করবার উপায় বের করলেন।
বলবান সহস্রবাহু নিজ শক্তি ও সামর্থ্যের গর্বে এমন উন্মত্ত ছিলেন যে, কোনো কারণ ছাড়াই যুদ্ধ করে অন্যদের কষ্ট দিতেন। একদিন, নিজের পরাক্রম দেখানো জন্য বিনা কারণে তীর মেরে সমুদ্র দেবতাকে উৎপীড়ন করছিলেন। সমুদ্রদেব কার্তবীর্যার্জুনের কাছে এমন আচরণের কারণ জানতে চাইলে, সহস্রবাহু নিজের ক্ষমতার দম্ভ প্রকাশ করেন। তখন সমুদ্রদেব সহস্রবাহুর কাছে জামদগ্ন্য পরশুরামের কথা বললেন।
একদিন পরশুরাম ও তাঁর অন্যান্য ভ্রাতারা ফল সংগ্রহের জন্য বনে গেলেন,তখন যুদ্ধন্মত্ত কার্তবীর্যার্জুন সেই খানে এলেন। তখন পরশুরামের মা রেণুকাদেবী রাজাকে যথাযথ সেবা করলেন,কিন্তু রাজা তাতে সন্তুষ্ট হলেন না। তিনি আশ্রমে যথেচ্ছ উৎপীড়ন করে আশ্রমের হোমধেনুর বৎসকে হরণ করে তাঁর নগরী উদ্দেশ্যে প্রস্থান করলেন। তারপর পরশুরাম ফল-সংগ্রহ করে আশ্রমে ফিরে পিতার মুখে এই দুর্দ্দশার বৃত্তান্ত শুনলেন।এবং সেই হোমধেনুর আর্তনাদ শুনে পরশুরাম অত্যন্ত ক্রুদ্ধ হলেন।
ক্রুদ্ধ পরশুরাম কার্তবীর্যার্জুনের হত্যার উদ্দেশ্যে তাঁর দিকে অগ্রসর হন। পরশুরাম ও কার্তবীর্যার্জুনের মধ্যে প্রবল যুদ্ধ হয়,অবশেষে পরশুরাম তীক্ষ্ণ ভল্ল(বল্লম) দ্বারা কার্তবীর্যার্জুনের সহস্রবাহু ছেদন করে তাকে হত্যা করেন।
মহাভারতে বলা হয়েছে পরশুরাম ও কার্তবীর্যার্জুনের যুদ্ধ হয়েছিল পথের মধ্যে,কিন্তু ভাগবত পুরাণে বলা হয়েছে সেই যুদ্ধ হয়েছিল মাহিষ্মতী নগরে।
কার্তবীর্যার্জুনের মৃত্যুতে তার পুত্ররা প্রতিশোধপরায়ণ হয়ে জমদগ্নির আশ্রমে গিয়ে ঋষিকে হত্যা করে। এই ঘটনায় ক্রোধিত হয়ে পরশুরাম কার্তবীর্যার্জুনের পুত্রদের এবং সেই সাথে হৈহেয়দের ও বিনাশ করেন।
কার্তবীর্যার্জুনের মৃত্যুতে তাঁর পক্ষের ক্ষত্রিয় যোদ্ধারা পরশুরামের ভয়ে পীড়িত হয়ে পলায়ন করেছিল।তাঁরা পরশুরামের ভয়ে স্বজাতির শ্রাদ্ধ-তর্পণ অনুষ্ঠান করতে পারেন নি। ফলে সেইসব ক্ষত্রিয় যোদ্ধারা স্বধর্মচ্যুত হয়ে শূদ্রে পরিনত হয়।
মৎস্যপুরাণের বিবরণ
একদিন সূর্যদেব ব্রাহ্মণের রূপে তাঁর সামনে আবির্ভূত হন। কার্তবীর্যার্জুন তাঁকে যথাবিহিত সম্মান প্রদান করে তাঁকে ভোজন করানোর ইচ্ছা পোষণ করেন। তখন সূর্যদেব সমস্ত স্থাবর পদার্থ ভোজন করবার ইচ্ছা প্রকাশ করেন। কিন্তু কার্তবীর্যার্জুন সেই ভোজন করানোয় অসমর্থ হওয়ায়, তিনি সূর্যদেবের স্তব করেন। সূর্যদেব প্রসন্ন হয়ে সহস্রবাহুকে অক্ষয় শর প্রদান করেন। সেই শর দ্বারা কার্তবীর্যার্জুন চারদিক দগ্ধ করেন। সেই সময় ঋষি আপব জলের তলায় তপস্যা করছিলেন।তাঁর তপস্যা শেষ হয়ে যাওয়ায় জল থেকে উঠে এসে দেখেন যে কার্তবীর্যার্জুনের শরে কুঠির দগ্ধ হয়েছে।তাই দেখে তিনি কার্তবীর্যার্জুনকে কঠিন অভিশাপ দেন।
বিষ্ণুপুরাণে
বিষ্ণু পুরাণ মতে কার্তবীর্যার্জুন পঁচাশি হাজার  বছর রাজত্ব করেন। তারপর নারায়ণের অংশে-জন্ম পরশুরামের হাতে নিহত হন।তাঁর একশ পুত্র ছিল। তার মধ্যে পাঁচ জন প্রধান।তাঁরা হলেন-শূর,শূরসেন,বৃষণ,মধুধ্বজ,জয়ধ্বজ।এই পাঁচ পুত্র থেকে তালজঙ্ঘ,বীতহোত্র, যদু,বৃষ্ণি প্রভৃতি বংশের সুচনা হয়। অর্থাৎ বিখ্যাত যদু-বৃষ্ণি বংশের পূর্বপুরুষ হলেন কার্তবীর্যার্জুন।
১৮ নং স্কোয়াড্রন আইএএফ
১৮নং স্কোয়াড্রন (ফ্লাইং বুলেটস) ভারতীয় বিমানবাহিনীর একটি বিমান প্রতিরক্ষা ইউনিট, যা সুলুর এয়ার ফোর্স স্টেশন থেকে পরিচালিত হয়। স্কোয়াড্রন এফওসি বিন্যাসে দেশীয় এইচএএল তেজস যুদ্ধবিমান দিয়ে সজ্জিত।
স্কোয়াড্রনটি ২০২০ সালের ১ এপ্রিল তামিলনাড়ুর সুলুরে পুনরুত্থিত হয় এবং এরপরে ২০২০ সালের ২২ শে মে তেজস এমকে ১-এর এফওসি সংস্কা স্কোয়াড্রনে অন্তর্ভুক্ত করা হয়।
ইতিহাস
এই স্কোয়াড্রনটি পাঁচটি ফোল্যান্ড গ্যাঁট ও এগারো জন পাইলট নিয়ে ১৯৬৫ সালের ১৫ এপ্রিল গঠিত হয়। এটি শ্রীনগর এএফএস থেকে চালিত হত। যদিও ১৯৬৫-এর ভারত-পাকিস্তান যুদ্ধের সময় এটি বিদ্যমান ছিল, তবে এটি আনুষ্ঠানিকভাবে যুদ্ধে অংশ নেয়নি। এই স্কোয়াড্রন থেকে কয়েকজন পাইলট ৯ নং স্কোয়াড্রন ও ২ নং স্কোয়াড্রনের সাথে যুদ্ধে অংশ গ্রহণ করে। স্কোয়াড্রন লিডার কে.এল. খান্নাকে যুদ্ধের সময় বায়ু সেনা পদক দেওয়া হয়। স্কোয়াড্রন প্রথম একাত্তরের ভারত-পাকিস্তান যুদ্ধের সময় কাশ্মীর উপত্যকাকে রক্ষা করার কাজে অংশ গ্রহণ করে। এটি উইং কমান্ডার পি রায়না দ্বারা এএফএস শ্রীনগরের বাইরে থেকে ৪ টি বিমান, ১৭ জন অফিসার ও ৭২ জন সদস্য সমন্বয়ে পরিচালিত হয়েছিল। ৪ ডিসেম্বর, এটি একটি আগত অভিযান আটকাতে স্ক্র্যাম্বল করে। এই অভিযানটি কখনও চালানো হয়নি, তবে স্কোয়াড্রন সারাদিন কম্ব্যাট এয়ার প্যাট্রোলগুলি উড্ডয়ন করে।
স্কোয়াড্রনটি ২০১৫ সালে রাষ্ট্রপতি স্ট্যান্ডার্ড পুরস্কার পায়। ২০২০ সালের ২৭ শে মে দেশীয় এইচএএল তেজসের সাথে স্কোয়াড্রনটি পুনরায় গঠন করা হয়।
মেহবুবুর রহমান
মেহবুবুর রহমান (জন্ম: অজানা - মৃত্যু: ৩০ মে, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
মোফাজ্জল হোসেন চৌধুরী মায়া
মোফাজ্জল হোসেন চৌধুরী মায়া (জন্ম: ৩ ফেব্রুয়ারি, ১৯৪৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম উপাধি প্রদান করে। স্বাধীনতা ও মুক্তিযুদ্ধে অবদানের জন্য তিনি ২০২৩ সালে স্বাধীনতা পুরস্কারে ভূষিত হন।
মেহবুবুর রহমান
জন্ম ও শিক্ষাজীবন
মেহবুবুর রহমানের জন্ম নোয়াখালী জেলার বেগমগঞ্জ উপজেলার বানাবাড়িয়া গ্রামে। তার বাবার নাম মুস্তাফিজুর রহমান এবং মায়ের নাম লুৎফুন্নাহার। তিনি অবিবাহিত ছিলেন।
মোফাজ্জল হোসেন চৌধুরী মায়া
প্রাথমিক ও শিক্ষা জীবন
বীর বিক্রম মোফাজ্জল হোসেন চৌধুরী মায়া চাঁদপুর জেলার মতলব উত্তর উপজেলার মোহনপুরের সম্ভ্রান্ত চৌধুরী পরিবারে জন্মগ্রহণ করেন। তার পিতার নাম মরহুম আলী আহসান মিয়া ও মাতার নাম মরহুমা মোসা: আক্তারুন্নেছা।
মেহবুবুর রহমান
কর্মজীবন
মেহবুবুর রহমান চাকরি করতেন পাকিস্তান সেনাবাহিনীর চতুর্থ ইস্টবেঙ্গল রেজিমেন্টে। ১৯৭১ সালে তার পদবি ছিল লেফটেন্যান্ট। মুক্তিযুদ্ধ শুরু হলে ঝাঁপিয়ে পড়েন যুদ্ধে।
মোফাজ্জল হোসেন চৌধুরী মায়া
শিক্ষা জীবন
মিউজিক কলেজ থেকে আই মিউজিক পাশ করেন। এছাড়া ও জগন্নাথ কলেজ থেকে তিনি রাষ্ট্রবিজ্ঞান ও ইসলামের ইতিহাসে  স্নাতকোত্তর ডিগ্রি লাভ করে পরবর্তীতে এলএলবি ডিগ্রী অর্জন করেন।
রাজনৈতিক জীবন
জনাব চৌধুরী ১৯৬৫ সালে ছাত্র রাজনীতির মাধ্যমে রাজনৈতিক জীবন শুরু করেন। তিনি ১৯৯৬, ২০১৪ ও ২০১৯ সালে চাঁদপুর-২ আসন থেকে সংসদ সদস্য হিসেবে নির্বাচিত হন। তিনি ১৯৯৭ সালে স্থানীয় সরকার, পল্লী উন্নয়ন ও সমবায় প্রতিমন্ত্রী হিসেবে নিযুক্ত হন, পরবর্তীতে ১৯৯৮-২০০১ সাল পর্যন্ত তিনি নৌ-পরিবহন প্রতিমন্ত্রী হিসেবে দায়িত্ব পালন করেন। এবং ২০১৪-২০১৯ সাল পর্যন্ত তিনি দুর্যোগ ব্যবস্থাপনা ও ত্রাণ মন্ত্রনালয়ে মন্ত্রী হিসেবে দায়িত্ব পালন করেছেন। বর্তমানে তিনি বাংলাদেশ আওয়ামীলীগের প্রেসিডিয়াম সদস্য। তার আগে তিনি অবিভক্ত ঢাকা মহানগর আওয়ামী লীগের সাধারণ সম্পাদক ও বাংলাদেশ আওয়ামী লীগের কেন্দ্রীয় কার্যনির্বাহী সদস্য ছিলেন।
মুক্তিযুদ্ধে অবদান
১৯৭১ সালে তিনি যুদ্ধকালীন ২ নং সেক্টরের ক্র্যাক প্লাটুনের কমান্ডার হিসেবে বীরত্বপূর্ণ দায়িত্ব পালন করেন। মুক্তিযুদ্ধে গুরুত্বপূর্ণ অবদানের জন্য তাকে ‘বীর বিক্রম’ খেতাব দেয়া হয়েছিল।
ক্যাথরিন ফিটজপ্যাট্রিক
ক্যাথরিন লরেন ফিটজপ্যাট্রিক (Cathryn Fitzpatrick; জন্ম: ৪ মার্চ, ১৯৬৮) মেলবোর্নে জন্মগ্রহণকারী প্রথিতযশা ও সাবেক অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯১ থেকে ২০০৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশ নিয়েছেন।
ঘরোয়া অস্ট্রেলীয় ক্রিকেটে ভিক্টোরিয়ান স্পিরিটের প্রতিনিধিত্ব করেছেন তিনি। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে কার্যকারী ব্যাটিং করেছেন ক্যাথরিন ফিটজপ্যাট্রিক।
খেলোয়াড়ী জীবন
টেস্টে ১৬.৮৮ গড়ে ১৫২ রান তুলেছেন। তন্মধ্যে, একটি অর্ধ-শতরানের ইনিংস ছিল। ১৯.১১ গড়ে ৬০টি টেস্ট উইকেট পেয়েছেন। তার তুলনায় কেবলমাত্র আরেকজন অস্ট্রেলীয় মহিলা ক্রিকেটার অধিকসংখ্যক টেস্ট উইকেট লাভের অধিকারী। ১০৯টি একদিনের আন্তর্জাতিক খেলায় অংশ নিয়ে ১৬.৫৯ গড়ে ৬৫১ রান এবং ১৬.৭৯ গড়ে ১৮০ উইকেট তুলে নিয়েছেন। ওডিআই উইকেট লাভের দিক দিয়ে যে-কোন মহিলা ক্রিকেটারের পক্ষে সর্বোচ্চ। পরবর্তীতে, মে, ২০১৭ সালে ভারতের ঝুলন গোস্বামী তার রেকর্ড ভঙ্গ করেন। ১৯৯৭ ও ২০০৫ সালের মহিলাদের ক্রিকেট বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন।
২০০৪ সালে অস্ট্রেলিয়ান ইন্টারন্যাশনাল বর্ষসেরা মহিলা ক্রিকেটার পুরস্কারে ভূষিত হন। ২০১৯ সালে ডিন জোন্স ও বিলি মারডকের সাথে একত্রে অস্ট্রেলীয় ক্রিকেট হল অব ফেমে অন্তর্ভুক্ত হন।
অবসর
মার্চ, ২০০৭ সালে আন্তর্জাতিক ও রাজ্য ক্রিকেট থেকে আনুষ্ঠানিকভাবে অবসর গ্রহণের কথা ঘোষণা করেন তিনি। এরপর তিনি কোচিং জগতের দিকে ধাবিত হন। আন্তর্জাতিক ক্রিকেট থেকে অবসর গ্রহণের দুই মাস পর মে, ২০০৭ সালে অস্ট্রেলিয়ার ভারপ্রাপ্ত প্রধান কোচ হিসেবে যোগদান করেন। ১৩ মার্চ, ২০১৫ তারিখে এ দায়িত্ব থেকে অব্যহতি দেয়া হয়।
ক্রিকেটের বাইরে তিনি ‘লিটল ব্রিটেন’ পছন্দ করেন। এএফএলে ক্যাঙ্গারুজ দলের সমর্থক। খেলাবিহীন অবস্থায় মহিলা ডাককর্মী হিসেবে কাজ করেন।
খেলার ধরন
বিশ্বের সর্বাপেক্ষা দ্রুতগতিসম্পন্ন মহিলা পেস বোলারের স্বীকৃতি পেয়েছেন। ঘণ্টায় ১২৫ কিলোমিটার গতিবেগে বোলিং করেছেন তিনি। ১৬ বছরের অধিক সময় বিশ্বের দ্রুতগতিসম্পন্ন বোলার ছিলেন। দুইবার ঘণ্টায় ৭৫ মাইল বেগে বোলিং করার রেকর্ড গড়েন। খেলার উত্তরণকল্পে অনেকাংশে বিখ্যাত ক্রিকেটার গ্লেন ম্যাকগ্রা’র বোলিং ভঙ্গীমা অনুসরণ করেছিলেন।
টেস্টে ১.৯১ গড়ে ও একদিনের আন্তর্জাতিকে ৩.০১ গড়ে ওভার প্রতি রান দিয়েছেন। অসম্ভব পরিশ্রম করে জুন, ২০০৫ সালে প্রথম প্রমিলা বোলার হিসেবে ১৫০টি ওডিআই উইকেট পান। এছাড়াও, ১০০ ওডিআই খেলায় অংশগ্রহণের মাইলফলক স্পর্শ করেন। অক্টোব, ২০০৬ সালে রোজ বোল সিরিজে নিউজিল্যান্ডের বিপক্ষে এ কীর্তি গড়েন। ঐ মাসেই প্রথমবারের মতো আইসিসি বর্ষসেরা মহিলা খেলোয়াড়ের সংক্ষিপ্ত তালিকায় তাকে রাখা হয়েছিল। তবে, দলীয় সঙ্গী কারেন রোল্টন এ মর্যাদার অধিকারী হন।
মহিলাদের ওডিআইয়ের ইতিহাসে বয়োঃজ্যেষ্ঠ হিসেবে পাঁচ-উইকেট লাভের অধিকারী হন। এ সময় তার বয়স ছিল ৩৭ বছর ৩৫৮দিন।
জমির উদ্দিন নানুপুরী
শাহ সুফি জমির উদ্দিন নানুপুরী ( আরবি: ضمير الدين نانوبوري, ১৯৩৬ - ২০১১) ছিলেন বাংলাদেশের একজন সুফি সাধক ও হানাফি সুন্নি আলেম। তিনি জামিয়া ইসলামিয়া ওবাইদিয়া নানুপুরের ২য় মুহতামিম ছিলেন। ইসলাম প্রচারক হিসেবেও তার খ্যাতি ছিল।
জন্ম
জমির উদ্দিন ১৯৩৬ সালে চট্টগ্রাম জেলার অন্তর্গত ফটিকছড়ির প্রসিদ্ধ নানুপুর গ্রামের এক মুসলিম পরিবারে জন্ম গ্রহণ করেন। তার পিতার নাম আব্দুল গফুর এবং দাদার নাম নেয়ামত আলী ও পরদাদার নাম হিম্মত আলী।
শিক্ষাজীবন
তিনি স্থানীয় প্রাইমারী স্কুলে ক্লাস ফোর পর্যন্ত পড়ালেখা করেন। এরই মধ্যে তিনি স্থানীয় মকতবের শিক্ষক মরহুম আব্দুচ্ছালাম ও মায়ের নিকট কুরআন মাজীদ শিক্ষা করেন।
পিতার লক্ষ্য ছিল তাঁকে স্কুলে পড়াবেন এবং তার ছোট ভাই জিয়াউল হাসানকে মাদ্রাসায় পড়াবেন। পরবর্তীতে পিতার সিদ্ধান্ত পরিবর্তন হয়ে যায় এবং তিনি হাটহাজারী মাদ্রাসায় ভর্তি হন।
তিনি হাটহাজারী মাদ্রাসায় ভর্তি হওয়ার পর থেকে দাওয়ারে হাদীস তথা শিক্ষা সমাপনী বর্ষ পর্যন্ত এই দীর্ঘ সময়টিতে লাগাতার একটি বাড়িতে গৃহ-শিক্ষক হিসেবে নিয়োজিত ছিলেন।
তিনি দরসে নিজামীর নিয়ম অনুসারে পাঠ্যসূচীর অন্তর্ভুক্ত কিতাবাদি অধ্যয়ন করেছেন। “পাঞ্জগাঞ্জ” ও “ইলমুচ্ছিগা” পড়েছেন মুফতি আহমদুল হক্বের নিকটে। নাহবেমীর, হেদায়াতুন নাহু, কাফিয়া ইত্যাদি পড়েছেন  আব্দুল আজিজে নিকট। মিরকাত কিতাব পড়েছেন হামেদের নিকট। কুদুরী কিতাব পড়েছেন আব্দুল ওয়াহ্হাবের নিকট।
এছাড়াও ফিকাহবিদ মুফতিয়ে আজম মুহাম্মদ ফয়জুল্লাহ, আবুল হাসান, মুহাম্মদ আলী এবং বিখ্যাত মুহাদ্দিসীনে কিরামদের নিকট ছিহাহ সিত্তা তথা মুসলিম, আবু দাউদ, তিরমিজী, শামায়েল সহ নাসায়ী, ইবনে মাজা ইত্যাদি হাদীস গ্রন্থাদি অধ্যয়ন করেন। বিশেষ ভাবে আব্দুল কাইয়ুম এবং ইউছুপ বিন্নুরী এই দুই হাদীস বিশারদ থেকে তিনি বোখারী সনদ লাভ করেন।
কর্মজীবন
তার কর্মদক্ষতার প্রতি লক্ষ্য করে শাহ সুলতান আহমদ নানুপুরি রহঃ ওনার জীবদ্দশাতেই তাকে মহাপরিচালক হিসেবে মনোনীত করেন।শাহ সুলতান আহমদ নানুপুরি রহঃ এর জীবদ্দশাতেই তিনি প্রায় দশ বছর যাবত এই জামিয়ার মহাপরিচালকের দায়িত্ব পালন করেন।
আধ্যাত্মিকতা
উপমহাদেশে ছুফী ত্বরীকার প্রধানত চারটি সিলসিলা বিদ্যমান: চিশতিয়া, কাদেরিয়া, নকশবন্দিয়া ও মুজাদ্দেদিয়া। তিনি ছাত্রজীবন থেকেই আধ্যাত্মিকতা চর্চা করতেন। জামাতে হাফতুমে পড়াকালীন সময়ে তার উস্তাদ মাওলানা আব্দুর রশীদ তাকে পটিয়ার মুফতি আজিজুল হক্বের নিকট বাইয়াত করান এবং উনাকে তাছাউফের উপর খিলাফত প্রদান করেন। হুসাইন আহমদ মাদানির খলীফা শাহ আহমদ শফী ও কাতারের শায়খ বিখ্যাত আলেম আল্লামা শায়খ ইউছুফ রেফায়ীও তাকে খেলাফত প্রদান করেছেন। নানুপুরের  শাহ সুলতান আহমদ নানুপুরি রহঃ তাকে ত্বরীকতের সিলসিলায় বিশেষ এজাজত বা খেলাফত প্রদান করেছেন।
মৃত্যু
তিনি ৫ ফেব্রুয়ারি ২০১১ সালে মৃত্যুবরণ করেন।
আউলিয়ানগর রেলওয়ে স্টেশন
আউলিয়ানগর রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
কোরিয়ার জাতীয় লোকজাদুঘর
কোরিয়ার জাতীয় লোকজাদুঘর বা ন্যাশনাল ফোক মিউজিয়াম অফ কোরিয়া (National Folk Museum of Korea) হল দক্ষিণ কোরিয়ার সিউলের জংনো জেলার জিয়ংবোকগুং প্রাসাদের মাঠের মধ্যে অবস্থিত একটি জাতীয় জাদুঘর।     এটি কোরীয় নাগরিকদের ঐতিহ্যবাহী অতীতে দৈনন্দিন জীবনে ব্যবহৃত বিভিন্ন ঐতিহাসিক নিদর্শনগুলো সংগ্রহ, প্রদর্শন এবং রক্ষণাবেক্ষণের দায়িত্বে নিবেদিত।
ইতিহাস
জাদুঘরটি ১৯৪৫ সালের ৮ নভেম্বর মার্কিন সরকার কর্তৃক প্রতিষ্ঠিত হয়েছিল এবং ১৯৪৬ সালের ২৫শে এপ্রিলে সিটি আ্যাডমিনিস্ট্রেশন মেমোরিয়াল হলে এর দ্বার খোলা হয়েছিল। এটিকে যখন কোরিয়ার জাতীয় জাদুঘরের সাথে একীভূত হয়েছিল তখন এর ৪,৫৫৫ টি নিদর্শন মাউন্ট ন্যামসনে স্থানান্তরিত করা হয়েছিল। ১৯৭৫ সালে যখন জাতীয় জাদুঘরটিকে গিয়ংবোকগুং প্রাসাদের মাঠে সরিয়ে নেওয়া হয়েছিল। ১৯৯৩ সালে এটি এর বর্তমান জায়গায় নেওয়া হয়, এটি কোরিয়ার জাতীয় জাদুঘরের পূর্বতন জায়গা ছিল। দক্ষিণ কোরিয়ার বিভিন্ন ঐতিহাসিক ভবনের উপর ভিত্তি করে জাদুঘর ভবনটির নকশা করা হয়েছে।
জাদুঘরটিতে প্রায় ৯৮,০০০এরও বেশি নিদর্শন এবং তিনটি প্রধান প্রদর্শনী হল রয়েছে।
মুহাম্মদ হানিফ জলন্ধরি
মুহাম্মদ হানিফ জলন্ধরী একজন পাকিস্তানি ইসলামি পণ্ডিত। এবং বেফাকুল মাদারিসিল আরাবিয়া, পাকিস্তানের সাধারণ সম্পাদক  এবং ১৯৮১ সাল থেকে জামিয়া খায়রুল মাদারিসের রেক্টর (আচার্য)।
২০১৩ -২০১৪ সালে বিশ্বের সবচেয়ে বেশি হাফেজ (কুরআন মুখস্তকারী) তৈরি করার জন্য তাকে ইন্টারন্যাশনাল অর্গানাইজেশন ফর কুরআন মেমোরাইজেশন (মুসলিম ওয়ার্ল্ড লীগের সহযোগী প্রতিষ্ঠান) থেকে পুরস্কৃত করা হয়।
তোরোস পর্বতমালা
right|thumb|300px|তোরোস পর্বতমালা, বিমান থেকে তোলা আলোকচিত্র right|thumb|300px|তোরোস পর্বতমালাতে অবস্থিত একটি কৃত্রিম হ্রদ তোরোস পর্বতমালা (তুর্কি ভাষায়: Toros Dağları) দক্ষিণ তুরস্কের একটি পর্বতমালা। এটি তুরস্কের ভূমধ্যসাগরীয় উপকূলের সমান্তরালে প্রায় ৩২০ কিমি ধরে বিস্তৃত। এর সর্বোচ্চ শৃঙ্গ আলাদাগ সমুদ্র সমতল থেকে ৩,৭৩৪ মিটার উঁচু। তোরোস পর্বতমালার পশ্চিম প্রান্তের উত্তরে বৃহদাকার এগ্রিদির হ্রদ এবং বেইসেহির হ্রদগুলি অবস্থিত। পর্বতমালার পূর্বে অ্যান্টি-তোরোস পর্বতমালা অবস্থিত। আলাদাগ শৃঙ্গের দক্ষিণে একটি গিরিপিথ সেইহান নদীর উপত্যকা পর্যন্ত চলে গেছে। এর নাম সিলিসীয় দরজা বা তুর্কি ভাষায় গুলেক বোগাজি। বহু সেনাবাহিনী প্রাচীনকাল থেকে গিরিপথটি ব্যবহার করে আসছে।
তোরোস পর্বতমালা থেকে মধ্যপ্রাচ্যের ইউফ্রেটিস ও টাইগ্রিস নদী দুইটি উৎপত্তি লাভ করেছে। এর দক্ষিণ ঢাল মানাভগাত নদীর উৎপত্তিস্থল।
ম্যাগনেসিয়াম সালফেট
ম্যাগনেসিয়াম সালফেট সাধারণত একটি হাইড্রেট আকারে সম্মুখীন হয় MgSO <sub class="template-chem2-sub">4 · n H <sub class="template-chem2-sub">2 O, 1 থেকে 11 এর মধ্যে n এর বিভিন্ন মানের জন্য। সবচেয়ে সাধারণ হল হেপ্টাহাইড্রেট MgSO<sub class="template-chem2-sub">4 · 7 H2O , যা ইপসোম লবণ নামে পরিচিত, যা একটি গৃহস্থালীর রাসায়নিক যা অনেক ঐতিহ্যবাহী ব্যবহার, যার মধ্যে স্নানের লবণও রয়েছে।
ম্যাগনেসিয়াম সালফেটের প্রধান ব্যবহার কৃষিতে, ম্যাগনেসিয়ামের ঘাটতি ( ক্লোরোফিল এবং সালোকসংশ্লেষণে ম্যাগনেসিয়ামের ভূমিকার কারণে একটি অপরিহার্য উদ্ভিদ পুষ্টি ) সংশোধন করা। মনোহাইড্রেট এই ব্যবহারের জন্য অনুকূল হয়; ১৯৭০-এর দশকের মাঝামাঝি, এর উৎপাদন ছিল প্রতি বছর ২৩ লক্ষ টন। অ্যানহাইড্রাস ফর্ম এবং বেশ কয়েকটি হাইড্রেট খনিজ হিসাবে প্রকৃতিতে দেখা যায়, এবং লবণ কিছু স্প্রিংস থেকে জলের একটি উল্লেখযোগ্য উপাদান।
১৪ জুলাই বিপ্লব
১৪ জুলাই বিপ্লব বা ১৯৫৮ ইরাকি অভ্যুত্থান ১৯৫৮ সালের ১৪ জুলাই সংঘটিত হয়। এই বিপ্লবের মাধ্যমে ব্রিটিশ সমর্থনে প্রতিষ্ঠিত ইরাকের হাশেমি রাজতন্ত্রের অবসান হয়। রাজা দ্বিতীয় ফয়সাল, তার অভিভাবক যুবরাজ আবদুল্লাহ ও প্রধানমন্ত্রী নুরি আল সাইদ অভ্যুত্থানের সময় নিহত হন।
অভ্যুত্থানের মাধ্যমে ইরাকে প্রজাতন্ত্র প্রতিষ্ঠিত হয়। ১৯৫৮ সাল থেকে ২০০৩ সাল পর্যন্ত ইরাক কার্যতভাবে আরব জাতীয়তাবাদি ও একদলীয় রাষ্ট্র ছিল।
হালিশহর ক্যান্টনমেন্ট পাবলিক স্কুল ও কলেজ
হালিশহর ক্যান্টনমেন্ট পাবলিক স্কুল এন্ড কলেজ চট্টগ্রামের হালিশহর সেনানিবাসে অবস্থিত একটি উচ্চ মাধ্যমিক শিক্ষাপ্রতিষ্ঠান। ২০১৩ খ্রিষ্টাব্দে প্রতিষ্ঠিত হয়েছিল এটি। প্রতিষ্ঠানটি বাংলাদেশ সেনাবাহিনী কর্তৃক পরিচালিত হয়।
পাঠ্যক্রম বর্হিভূত কার্যক্রম
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। তাছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক ক্রীড়া প্রতিযোগিতাও অনুষ্ঠিত হয়ে থাকে।
ইমরান খালিদ
ইমরান খালিদ (জন্ম ২৯ ডিসেম্বর ১৯৮২) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন।
বরিশাল বিমানবন্দর
বরিশাল বিমানবন্দর দক্ষিণের শহর বরিশালে অবস্থিত বাংলাদেশের একটি অভ্যন্তরীন বিমানবন্দর। বর্তমানে ইউএস বাংলা আর বিমান এয়ারলাইন্স এখানে ফ্লাইট পরিচালনা করে।
ইতিহাস
২০০৭ সালের নভেম্বরে ঘূর্ণিঝড় সিডর এর পরে ত্রাণ কার্যক্রমের সময় ঘূর্ণিঝড় ক্ষতিগ্রস্ত  হাজার হাজার লোককে কার্যত বাঁচাতে বিমানবন্দরটি একটি গুরুত্বপূর্ণ ভূমিকা পালন করেছিল। বিভিন্ন  ত্রাণ সামগ্রী যেমন পানীয়, চাল, কম্বল এবং অন্যান্য জীবন রক্ষার উপকরণগুলি বিমানবন্দরের সহায়তায় ঘূর্ণিঝড়ের বিধ্বস্ত ক্ষতিগ্রস্তদের কাছে প্রেরণ করা সম্ভব হয়েছিল।
বিমানসংস্থা ও গন্তব্য
ডিসেম্বর ২০২২ অনুযায়ী
আরো দেখুন
বাংলাদেশের বিমানবন্দরের তালিকা
গণপূর্ত অধিদপ্তর
গণপূর্ত অধিদপ্তর একটি সরকারী বিভাগ যা সরকারি সংস্থা ও সংস্থার ভবন ও কাঠামো নির্মাণের জন্য দায়বদ্ধ। এর সদরদপ্তর ঢাকা, বাংলাদেশ -এ অবস্থিত। এটি গৃহায়ন ও গণপূর্ত মন্ত্রণালয়ের অধীনে কাজ করে থাকে।
ইতিকথা
এ বিভাগ দ্বারা সম্পাদিত বেশিরভাগ কাজগুলি সরকারি স্থাপত্য বিভাগ দ্বারা পরিকল্পিত হয়। এটি একজন প্রধান প্রকৌশলীর নেতৃত্বে পরিচালিত হয়।
ভিশন ও মিশন
ভিশন: রুপকল্প ২০৪১ কে সামনে রেখে ডিজিটাল বাংলাদেশ গরে তোলার লক্ষে সরকারের উন্নয়ন পরিকল্পনার আওতায় উন্নয়নশীল দেশের সকল চ্যালেঞ্জ মোকাবেলা পূর্বক যুগোপযোগী অবকাঠামো নির্মাণসহ প্রাতিষ্ঠানিক ও আবাসিক সুবিধাদি সুনিশ্চিত করা।
মিশন: সর্বশেষ প্রকৌশল প্রযুক্তিগত কলাকৌশলের সর্বোত্তম প্রয়োগের দ্বারা পরিবেশ বান্ধব, নিরাপদ ও টেকসইভাবে সকল প্রকার সরকারি দপ্তর, বাসভবন ও অন্যান্য স্থাপনা নির্মাণ এবং সরকারি কেপিআই স্থাপনাসমূহ সহ সকল প্রকার সরকারি অবকাঠামো সমূহের সুষ্ঠু রক্ষণাবেক্ষণ কাজ নিশ্চিত করণ।
গণপূর্ত অধিদপ্তরের কার্যক্রম
সরকারী সকল ধরনের ভৌত ও সামাজিক অবকাঠামো নির্মাণ।
গণপূর্ত অধিদপ্তরের কাজের ক্ষেত্র:
গাড়িওয়ালা (চলচ্চিত্র)
গাড়িওয়ালা আশরাফ শিশির পরিচালিত ২০১৪ সালের বাংলাদেশী স্বল্পদৈর্ঘ চলচ্চিত্র। ছবিটি পরিচালক আশরাফ শিশিরের ঘটনাটি সত্য নয় গল্পগ্রন্থের একটি অংশ অবলম্বনে নির্মিত। এতে প্রধান দুই শিশু চরিত্র হাবিল ও কাবিলের ভূমিকায় অভিনয় করেছেন মারুফ শেখ ও কাব্য। অন্যান্য ভূমিকায় অভিনয় করেছেন রোকেয়া প্রাচী, রাইসুল ইসলাম আসাদ, ইমরান ইমু প্রমুখ।
ছবিটি ৬টি মহাদেশের ২৬টি দেশের ৭৮টি আন্তর্জাতিক চলচ্চিত্র উৎসবে প্রদর্শিত হয় এবং কয়েকটি উৎসবে পুরস্কার অর্জন করে। ছবিটি স্পেনের পিকনিক চলচ্চিত্র উৎসবে শ্রেষ্ঠ চলচ্চিত্রের পুরস্কার, এবং টেক্সাস চলচ্চিত্র উৎসবে সাতটি পুরস্কার অর্জন করে।
কাহিনি সংক্ষেপ
তারা দুজনে পাশের গ্রামের ডোবা থেকে শাপলার ফুল চুরি করে তা বাজারে বিক্রি করে নতুন বেয়ারিং কিনে। নতুন বেয়ারিং দিয়ে তৈরি গাড়ি দিয়ে তারা আন্তঃগ্রাম গাড়ি চালানো প্রতিযোগিতায় জয় লাভ করে। নতুন গাড়ি নিয়ে একদিন শহরে ফিয়ে হাবিল তার বাবাকে খুঁজে পায়। সে তার পিছু নিয়ে একটি বাড়িতে ঢোকে। কিন্তু সেখানে গিয়ে সে যা দেখে তা দশ বছরের হাবিলকে অকাল পরিণত করে তুলে এবং সংসারের দায়িত্ব কাঁধে তুলে নিতে বাধ্য করে।
মুক্তি
১৪ অক্টোবর, ২০১৪ সংযুক্ত আরব আমিরাতে ছবিটির প্রিমিয়ার হয়। বাংলাদেশে ৪ নভেম্বর, ২০১৫ ছবিটি মুক্তি পায়।
সমালোচকদের প্রতিক্রিয়া
শেরিফ আল সায়ার চলচ্চিত্রটি সম্পর্কে বলেন ছবির গল্প ছিমছাম ধরনেরে, ছোট ক্লাইমেক্স রয়েছে এবং সবচেয়ে বড় বিশেষত্ব হল এতে আঞ্চলিক ভাষার ব্যবহার। তিনি এই আঞ্চলিক ভাষার ব্যবহারের প্রশংসা করেছেন। অযথা গল্প দীর্ঘায়িত না করলেও ছবিতে কিছু প্রাকৃতিক দৃশ্য ধারণকে তিনি বিরক্তির কারণ হিসেবে উল্লেখ করেছেন। এছাড়া তিনি শেষ দৃশের স্পেশাল ইফেক্টের সমালোচনা করে বলেন যে তা পুরো ছবির নান্দনিকতাকে ম্লান করে দিয়েছে।
এ এস এম লুৎফুল আহসান
এ এস এম লুৎফুল আহসান একজন বাংলাদেশী অধ্যাপক। তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের (সিভাসু) এনাটমি ও হিস্টোলজি বিভাগের অধ্যাপক এবং বিশ্ববিদ্যালয়টির বর্তমান উপাচার্য।
প্রাথমিক জীবন
লুৎফুল আহসান চট্টগ্রাম জেলার মীরসরাই উপজেলায় জন্মগ্রহণ করেন। তিনি চট্টগ্রাম বিশ্ববিদ্যালয়ের অধীনে তৎকালীন চট্টগ্রাম সরকারি ভেটেরিনারি কলেজের (বর্তমানে সিভাসু) প্রথম ব্যাচের ছাত্র হিসেবে ২০০৩ খ্রিষ্টাব্দে ডক্টর অব ভেটেরিনারি মেডিসিন ডিগ্রি লাভ করেন। তিনি বেলজিয়াম থেকে মলিকিউলার বায়োলজি বিষয়ে মাস্টার্স ও ইতালির মিলান বিশ্ববিদ্যালয় থেকে ২০১৫ খ্রিষ্টাব্দে অ্যানিম্যাল নিউট্রিশন ও ফুড সেফটি বিষয়ে পিএইচডি ডিগ্রি অর্জন করেন। এছাড়া নেদারল্যান্ড থেকেও তিনি উচ্চতর ডিগ্রি লাভ করেন।
কর্মজীবন
এ এস এম লুৎফুল আহসান ২০০৩ খ্রিষ্টাব্দে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে প্রভাষক হিসেবে যোগদান করেন। এরই ধারাবাহিকতায় তিনি বিশ্ববিদ্যালয়টির অধ্যাপক হন। অধ্যাপনার পাশাপাশি তিনি বিশ্ববিদ্যালয়টির সিন্ডিকেট ও অ্যাকাডেমিক কাউন্সিলের সদস্য, এনাটমি ও হিস্টোলজি বিভাগের প্রধান, গবেষণা ও সম্প্রসারণ দপ্তরের পরিচালকসহ বিভিন্ন দায়িত্ব পালন করেন। ২০২৩ খ্রিষ্টাব্দের ১লা জানুয়ারি তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য হিসেবে নিয়োগ লাভ করেন।
হালিশহর সেনানিবাস
হালিশহর সেনানিবাস চট্টগ্রামের হালিশহরে অবস্থিত একটি সেনানিবাস। এটি সারা বাংলাদেশ জুড়ে ৩১ টি সেনানিবাসের একটি।
বিসাতি
বিসাতি হল একটি মুসলিম সম্প্রদায়, যাদের উত্তর ভারতে দেখা যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচি ও সিন্ধুতে বসতি স্থাপন করে।
ইতিহাস ও উৎপত্তি
পাঞ্জাবি বিরাদ্রি নামে পরিচিত বিসাতিরা তাদের নামটি বিসাত শব্দ থেকে পেয়েছে, যার অর্থ বিক্রয়ের জন্য ছড়িয়ে দেওয়া পণ্য। বিসাতিরা মূলত ফেরিওয়ালা ও ব্যবসায়ীদের একটি সম্প্রদায়। তাদের ঐতিহ্য অনুসারে, তারা শাহজাহানের শাসনামলে বেহরা থেকে অধুনা পাকিস্তানে চলে আসে। কথিত আছে যে তারা প্রথমে পাঞ্জাবে বসতি স্থাপন করেছিল এবং তারপর ভারতের বিভিন্ন অঞ্চলে ছড়িয়ে গিয়েছিল। এদের এখন প্রধানত কাশ্মীর, লখনউ, কানপুর, ফৈজাবাদ ও অবধের অন্যান্য অংশের পাশাপাশি দোয়াবের মিরাট ও সাহারানপুর জেলায় এবং বিহারের গোপালগঞ্জ জেলায় দেখা যায়। সম্প্রদায়ের উপগোষ্ঠী রয়েছে যা বিরদারিস নামে পরিচিত, সবচেয়ে গুরুত্বপূর্ণ হল আনসারী, হাশমি, খান, কাজী ও মির্জা। প্রায়োগিকভাবে, বিবাহ বিরাদারির মধ্যে ঘটে বলে মনে করা হয় এব বিরাদারির সকল সদস্যই তাদের বংশধরকে একটি সাধারণ পূর্বপুরুষ থেকে সনাক্ত করে। তাদের রয়েছে আহমেদ ও বেগ উপাধি।
বর্তমান পরিস্থিতি
বিসাতিদের আয়ের প্রধান উৎস হিসেবে সাধারণ পণ্য ব্যবসা রয়েছে। অনেকে আবার চুড়ি, বোতাম ও প্রসাধনী সামগ্রীর বিক্রেতা। তারা নিজেদেরকে শেখ মর্যাদার মনে করে। উত্তর প্রদেশে বিসাতিরা সুন্নি মুসলমান এবং তারা উর্দু ও হিন্দির বিভিন্ন উপভাষায় কথা বলে।
বিহারের বিসাতিদের গোপালগঞ্জ জেলায় বিশেষ কেন্দ্রীভূত সহ রাজ্য জুড়ে দেখা যায়।
রোনাল্ডো (চলচ্চিত্র)
রোনান্ডো হল এন্থনি উনক পরিচালিত ২০১৪ সালের একটি ব্রিটিশ প্রামাণ্য চলচ্চিত্র। এই চলচ্চিত্রটি নির্মিত হয়েছে পর্তুগিজ এসোসিয়েশন ফুটবল খেলোয়াড় ক্রিস্তিয়ানো রোনালদোর জীবনের বিভিন্ন ঘটনা পঞ্জির উপর ভিত্তি করে, যিনি স্পেনীয় ক্লাব রিয়াল মাদ্রিদ ও পর্তুগাল জাতীয় ফুটবল দলে খেলে থাকেন। চলচ্চিত্রটি ২০১৫ সালে ৯ নভেম্বরে মুক্তি পায়। এর আগে ২০১৫ সালের ২৮ সেপ্টেম্বরে চলচ্চিত্রটির একটি অংশ প্রদর্শনের জন্য পায়।
প্রকাশনা
চলচ্চিত্রটি পরিচালনা করেছেন এন্থনি উনক এবং এর প্রযোজনা করেছেন আসিফ কাপাডিয়া, যিনি সীনা (২০১০), এমি (২০১৫) চলচ্চিত্র পরিচালনা করেছেন। তিনি ব্রাজিলীয় রেসিং ড্রাইভার এরটন সীনার জীবন ও মৃত্যু নিয়ে সীনা এবং ইংলিশ গায়ক ও গীতীকার এমি উইনহাউজকে নিয়ে এমি প্রামাণ্য চলচ্চিত্র তৈরি করেছিলেন।
আবদুল মান্নান হাওলাদার
আবদুল মান্নান হাওলাদার বাংলাদেশের বরিশাল জেলার রাজনীতিবিদ, আইনজীবী, মুক্তিযুদ্ধের সংগঠক ও তৎকালীন বরিশাল-৫ আসনে সংসদ সদস্য ছিলেন।
প্রাথমিক জীবন
আবদুল মান্নান হাওলাদার বরিশাল জেলার আগৈলঝাড়া উপজেলার চারবাড়িয়া গ্রামে জন্মগ্রহণ করেন। তার পিতা হাশেম হাওলাদার।
রাজনৈতিক জীবন
আবদুল মান্নান হাওলাদার বরিশাল জেলার মুক্তিযুদ্ধের সংগঠক ও আইনজীবী ছিলেন। তিনি বরিশাল জেলা আইনজীবী সমিতির প্রাক্তন সভাপতি ও বরিশাল জেলার প্রাক্তন পাবলিক প্রসিকিউটর (পিপি) ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৫ আসন থেকে সংসদ সদস্য নির্বাচিত হন।
মৃত্যু
আবদুল মান্নান হাওলাদার ৫ অক্টোবর ২০১৫ সালে বরিশালের শের-ই-বাংলা মেডিকেল হাসপাতালে মৃত্যুবরণ করেন।
শিব কোহ জেলা
শিব কোহ আফগানিস্তানের ফারাহ প্রদেশের একটি জেলা। ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রণে আসে।
জাহানাবাদ সেনানিবাস
জাহানাবাদ সেনানিবাস বাংলাদেশের খুলনায় অবস্থিত একটি সেনানিবাস। খুলনা শহর থেকে খুলনা-যশোর মহাসড়কের উত্তরে দিকে ১৫ কিলোমিটার সামনে দূরে হাতের ডানপাশে জাহানাবাদ সেনানিবাসের অবস্থান।
কাঁদুনে চা
কাঁদুনে চা (দ্বিপদ নাম:Leptospermum madidum) হচ্ছে লেপ্টোস্পারমাম গণের একটি উদ্ভিদ প্রজাতি। এটি ১৯৯২ সালে এ.আর. বিন কর্তৃক বর্ণিত। এর দ্বিপদ নামের অর্থ Leptos অর্থ সরু, কোমল ও নাজুক পাতা বিশিষ্ট, sperma অর্থ বীজ এবং madidus অর্থ ভেজা বা সিক্ত।
রেড হ্যাট লিনাক্স
রেড হ্যাট লিনাক্স, (Red Hat Linux), রেড হ্যাটের মালিকানাধীন একসময়কার ব্যাপক ব্যবহৃত একটি লিনাক্স ডিস্ট্রিবিউশন, যেটি ২০০৪ সালে রহিত করা হয়।
রেড হ্যাট লিনাক্সের প্রথমদিকের রিলিজগুলোকে রেড হ্যাট কমার্সিয়াল লিনাক্সবলে ডাকা হতো। রেড হ্যাট প্রথম অপরীক্ষামূল মুক্তি প্রকাশ করে মে ১৯৯৫ সালে। প্যাকেজিং ফরম্যাট হিসেবে আরপিএম প্যাকেজ ম্যানেজার ব্যবহার করা এটিই ছিলো প্রথম লিনাক্স ডিস্ট্রিবিউশন, এবং সময়ের সাথে সাথে অন্য অনেক ডিস্ট্রিবিউশনের ভিত্তি হিসেবে ব্যবহৃত হয়ে এসেছে, যে দলে রয়েছে ম্যানড্রিভা লিনাক্স এবং ইয়েলো ডগ লিনাক্সের মত ডিস্ট্রোগুলো।
২০০৩ সালে, রেড হ্যাট এন্টারপ্রাইজ পরিবেশকে লক্ষ্য করে বানানো রেড হ্যাট এন্টারপ্রাইজ লিনাক্সের জন্যে রেড হ্যাট লিনাক্সের ধারাটি রহিত করে। রেড হ্যাট লিনাক্স ৯, শেষ রিলিজটি প্রাতিষ্ঠানিকভাবে সমাপ্ত হয় এপ্রিল ৩০, ২০০৪ সালে, তবে ২০০৭ সালের প্রথম দিক পর্যন্ত ফেডোরা লিগেসি প্রকল্প কর্তৃক একে হালনাগাদ করা হয়।
বৈশিষ্ট্য
৩.০.৩ সংস্করণটি ছিলো প্রথম লিনাক্স ডিস্ট্রিবিউশন যেটি পূর্বের এ.আউট (a.out) ফরম্যাটের বদলে এক্সিকিউটেবল এবং লিংকেবল ফরম্যাট সমর্থন করতো।
কেতান বাগাল কর্তৃক ডেভেলপকৃত এনাকন্ডা নামে একটি গ্রাফিক্যাল ইন্সটলারের সাথে রেড হ্যাট পরিচয় করিয়ে দেয়, যার মূল উদ্দেশ্য ছিলো শিক্ষানবিশদের জন্য কাজটি সহজ করে দেয়া। পরবর্তীতে অন্য অনেক লিনাক্স ডিস্ট্রিবিউশন এটি পরিগ্রহণ করে। লকিট নামে একটি বিল্ট-ইন টুল ছিলো, যেটি ফায়ারওয়াল সক্ষমতা কনফিগারের জন্যে ব্যবহৃত হতো।
৬ষ্ঠ সংস্করণে রেড হ্যাট গ্নু সি লাইব্রেরি বা glibc ২.১, এনহ্যানসড গ্নু কম্পাইলার সিস্টেম বা egcs-1.2, এবং ২.২ কার্নেল ব্যবহার শুরু করে। স্বয়ংক্রিয় হার্ডওয়্যার সন্ধান ও কনফিগারেশনের জন্যে এখানে কুজু নামের একটি সফটওয়্যারও ব্যবহার করা হয়।
৭ম সংস্করণটি ২.৪ কার্নেলের প্রস্তুতি হিসেবে মুক্তি পায়, যদিও প্রথম রিলিজটি এখনও ২.২ কার্নেলটি ব্যবহার করে। জিলিবসি বা গ্নু সি লাইব্রেরি ২.১.৯২ সংস্করণে উত্তীর্ণ হয়, যেটি আগত সংস্করণ ২.২০-এর একটি বেটা ছিলো এবং রেড হ্যাট জিসিসি এর একটি প্যাচড সংস্করণ ব্যবহার যেটিকে তারা ২.৯২ বলে। নন-আই৩৮৬ যন্ত্রে জিসিসি ২.৯৫-র বাজে পারফরমেন্সের জন্যেই এমন আনস্টেবল সংস্করণ ব্যবহারের সিদ্ধান্ত নেয়া হয়। নতুন জিসিসিগুলো সি++ স্ট্যান্ডার্ডের জন্যে সমর্থনের উন্নতি করে, যার কারণে আগের অনেক কোডই কম্পাইল হচ্ছিলো না।
রেড হ্যাট লিনাক্স ৭ থেকে ইউটিএফ-৮ ডিফল্ট ক্যারেক্টার এনকোডিং হিসেবে সক্রিয় ছিলো। এটি ইংরেজিভাষীদের উপর এর হালকা প্রভাব ফেলেছিলো, তবে অন্যান্য ভাষার জন্যে সমর্থন, আন্তর্জাতিকরণ ও আঞ্চলিকিকরণ, আইডিওগ্রাফ, বাই-ডিরেকশনাল টেক্সট সমর্থন করা শুরু করে। যাইহোক, এ সিদ্ধান্তের জন্যে কিছু নেতিবাচক প্রতিক্রিয়াও আসে।
৮ম সংস্করণ ব্লু কার্ভ ডেস্কটপ থিম ব্যবহার করার দিক থেকে দ্বিতীয় ছিলো। এটা গ্নোম ২, কেডিই ৩ ডেস্কটপ এবং ওপেন অফিস ১-এর সাধারণ থিম ব্যবহার  করে। কেডিই সদস্যরা এ পরিবর্তনকে ভাল ভাবে নেয়নি।
৯ম সংস্করণ ন্যাটিভ পোসিক্স থ্রেড লাইব্রেরি সমর্থন করো, যেটি ২.৪ ধারার কার্নেলে রেড হ্যাট পোর্ট করে।
কপিরাইট ও প্যাটেন্ট-জনিত সমস্যায় রেড হ্যাট লিনাক্সে অনেক সুবিধাই ছিলো না। উদাহরণস্বরূপ, এমপিথ্রি সমর্থন রিদমবক্স ও এক্সএমএসএস দুটোতেই বন্ধ থাকতো।
থিওডোর ড্রাইজার
থিওডোর হারমান আলবার্ট ড্রাইজার (Theodore Herman Albert Dreiser; ২৭ আগস্ট ১৮৭১ - ২৮ ডিসেম্বর ১৯৪৫) ছিলেন একজন মার্কিন ঔপন্যাসিক ও সাংবাদিক। তার উল্লেখযোগ্য উপন্যাসসমূহ হল সিস্টার ক্যারি (১৯০০) ও অ্যান আমেরিকান ট্র্যাজেডি (১৯২৫)।
দনিয়া ইউনিয়ন
দনিয়া ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
অবস্থান ও সীমানা
উত্তরে- ঢাকা ডেমরা রোড ও মাতুয়াইল ইউপি অংশ। দক্ষিণে- শ্যামপুর ইউপি অংশ, সাবেক ৮৯ নং ওয়ার্ড, ৮৮ নং ওয়ার্ড ও ৮৭ নং ওয়ার্ডের অংশ পূর্বে-মাতুয়াইল ইউপি অংশ ও কুতুবপুর ইউপি অংশ পশ্চিমে- সাবেক ৮৭,৮৮ও ৮৯ নং ওয়ার্ডের অংশ।
ইতিহাস
১৯২০ ইং সন হইতে শ্যামপুর ইউনিয়ন পরিষদের প্রথম কার্য শুরু হয়। ১৯৮৮ সনে শ্যামপুর ইউনিয়ন পরিষদের সর্বশেষ নির্বাচন অনুষ্ঠিত হয়। দনিয়া ইউনিয়ন পরিষদ সাবেক শ্যামপুর ইউনিয়ন পরিষদের ১নং ওয়ার্ড হিসেবে বিদ্যমান ছিলো। শ্যামপুর ইউনিয়ন পরিষদ ভাঙ্গিয়া ১৯৯৩ সনে দনিয়া ইউনিয়ন পরিষদের আলাদা গেজেট হয়। আইনগত জটিলতা থাকার কারণে বিগত প্রায় -২৪ বছর যাবৎ দনিয়া ইউনিয়ন পরিষদের নির্বাচন স্থগিত থাকে। গত-২৭-০৬-২০১১ইং তারিখে দনিয়া ইউনিয়ন পরিষদের প্রথম নির্বাচন অনুষ্ঠিত হয়। দনিয়া ইউনিয়ন পরিষদের প্রথম নির্বাচিত চেয়ারম্যান হিসেব জনাব মোঃ জুম্মন মিয়াকে আপাময় জনগণ বিপুল ভোটের ব্যবধানে চেয়ারম্যান নির্বাচিত করেন। দনিয়া মৌজা নিয়ে দনিয়া ইউনিয়ন পরিষদ গঠিত। দনিয়া ইউনিয়ন পরিষদ ০৯টি ওয়ার্ডে বিভক্ত এবং ০৯টি ওয়ার্ডে ৯জন সাধারণ আসন সদস্য এবং ৩জন সংরক্ষিত মহিলা আসন সদস্য নিয়ে গঠিত
আয়তন ও জনসংখ্যা
দনিয়া ইউনিয়নের আয়তনঃ ২(দুই)বর্গকিলোমিটার (প্রায়) লোক সংখ্যাঃ ২,৬১,০৭৪ জন (২০১১ইং সনের আদমশুমারী অনুযায়ী)
রড ম্যাককার্ডি
রডনি জন ম্যাককার্ডি (Rod McCurdy; জন্ম: ৩০ ডিসেম্বর, ১৯৫৯) মেলবোর্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া, তাসমানিয়া ও ভিক্টোরিয়া, দক্ষিণ আফ্রিকান ক্রিকেটে বর্ডার, ইস্টার্ন প্রভিন্স ও নাটাল এবং ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন রড ম্যাককার্ডি।
প্রথম-শ্রেণীর ক্রিকেট
অস্ট্রেলিয়ার অনূর্ধ্ব-১৯ দলের প্রতিনিধিত্ব করেছেন। শুরুতে ভিক্টোরিয়া দলের পক্ষে খেলেন। এরপর তাসমানিয়ায় চলে যান। ১৯৮০-৮১ মৌসুমে সফররত নিউজিল্যান্ডীয় একাদশের বিপক্ষে তাসমানিয়ার সদস্যরূপে ৭/৮১ বোলিং পরিসংখ্যান দাঁড় করিয়েছিলেন। ১৯৮১-৮২ মৌসুমে পুনরায় ভিক্টোরিয়া দলে ফিরে আসেন।
বিতর্কের ঊর্ধ্বে অবস্থান করেননি তিনি। মাঠে পুণঃপুণঃ নো-বল করেছেন। দলীয় ম্যানেজারকে লাথি মারার দায়ে অভিযুক্ত হয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি ওডিআইয়ে অংশগ্রহণ করেছেন রড ম্যাককার্ডি। ২৭ জানুয়ারি, ১৯৮৫ তারিখে অ্যাডিলেডে সফরকারী ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২৯ মার্চ, ১৯৮৫ তারিখে শারজায় ভারত দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
১৯৮০-এর দশকে এগারোটি একদিনের আন্তর্জাতিকে অংশগ্রহণ করেছেন রড ম্যাককার্ডি। ১৯৮৫ সালে ইংল্যান্ড গমনার্থে অস্ট্রেলিয়া দলের সদস্যরূপে অন্তর্ভুক্ত হন। কিন্তু, দক্ষিণ আফ্রিকায় খেলার জন্যে চুক্তিতে আবদ্ধ হওয়ায় এ সফর থেকে নিজেকে প্রত্যাহার করে নেন।
দক্ষিণ আফ্রিকায় বিদ্রোহী দলের সফর
১৯৮৪-৮৫ মৌসুমের গ্রীষ্মকালে দক্ষিণ আফ্রিকায় খেলার জন্যে চুক্তিতে আবদ্ধ হন। ১৯৮৪-৮৫ মৌসুমে কিম হিউজের নেতৃত্বে বিদ্রোহী দলের সদস্যরূপে দক্ষিণ আফ্রিকা গমন করেন। খুব সম্ভবতঃ ১৯৮৬ সালে বড়দিনের প্রাক্কালে নিজস্ব সেরা ক্রীড়াশৈলী প্রদর্শন করেছিলেন। দক্ষিণ আফ্রিকার বিপক্ষে অনুষ্ঠিত অনানুষ্ঠানিক টেস্টে ৬/৬৭ বোলিং পরিসংখ্যান গড়েছিলেন তিনি।
ইংল্যান্ড সফরের পর ইস্টার্ন প্রভিন্সের পক্ষে খেলতে থাকেন। ১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সদস্যরূপে গমন করেন। এ সময়ে দক্ষিণ আফ্রিকাকে আন্তর্জাতিক ক্রীড়াঙ্গনে অংশগ্রহণ করা থেকে নিষিদ্ধ ঘোষণা করা হয়েছিল।
ক্রিকেট খেলা থেকে অবসর গ্রহণের পর নিরাপত্তাবিষয়ক ব্যবসায়িক কর্মকাণ্ড পরিচালনায় অগ্রসর হন। এরপর, জোহেন্সবার্গে চলে যান। সেখানে টেলিট্র্যাকের অপারেশন্স ব্যবস্থাপকের দায়িত্ব পালন করেন তিনি। বর্তমানে তিনি দক্ষিণ আফ্রিকায় বসবাস করছেন।
সিদ্ধার্থ মুখার্জী
সিদ্ধার্থ মুখার্জী (জন্ম: ১৯৭০) হলেন একজন ভারতীয়-বংশোদ্ভূত বাঙালি মার্কিন চিকিৎসক ও গদ্যলেখক। ২০১০ সালে তার দি এম্পারার অফ অল ম্যালাডিজ: আ বায়োগ্রাফি অফ ক্যান্সার বইটি প্রকাশিত হয়। এই বইটির জন্য তাকে "জেনারেল নোটিফিকেশন" বিভাগে পুলিৎজার পুরস্কার দেওয়া হয়।
প্রথম জীবন
সিদ্ধার্থ মুখার্জী ভারতের নতুন দিল্লিতে জন্মগ্রহণ করেন। তিনি দিল্লির সেন্ট কলম্বাস স্কুলে পড়াশোনা করেছিলেন। স্ট্যানফোর্ড ইউনিভার্সিটি থেকে বায়োলজিতে মেজর করার পর তিনি রোডস স্কলারশিপ নিয়ে অক্সফোর্ড বিশ্ববিদ্যালয়ে ভরতি হন। এখেন তিনি ইমিউনোলজিতে পিএইচ.ডি. করেন। স্নাতকস্তরের পড়াশোনা শেষ করে তিনি হার্ভার্ড মেডিক্যাল স্কুলে ভরতি হয়ে ইন্টার্নিস্ট হিসেবে প্রশিক্ষণ গ্রহণ করেন এবং ম্যাসাচুয়েটস জেনারেল হসপিটালে একটি অনকোলজি ফেলোশিপ পান।
কর্মজীবন
সিদ্ধার্থ বর্তমানে নিউ ইয়র্ক সিটির কলম্বিয়া ইউনিভার্সিটিতে 'অ্যাসিস্ট্যান্ট প্রফেসর অফ মেডিসিন' পদে কর্মরত। তাছাড়া তিনি কলম্বিয়া ইউনিভার্সিটি মেডিক্যাল সেন্টারের একজন 'স্টাফ ক্যানসার ফিজিশিয়ান'।
২০১০ সালে "সিমোন অ্যান্ড শাস্টার" তার দ্য এম্পারার অফ ম্যালাডিজ: আ বায়োগ্রাফি অফ ক্যান্সার বইটি প্রকাশ করে। এই বইটিতে প্রাচীন মিশর থেকে আধুনিকতম কেমোথেরাপি ও টার্গেটেড থেরাপি পর্যন্ত মানুষের ক্যান্সার রোগনির্ণয় ও চিকিৎসার বিবর্তনের ইতিহাস বিধৃত হয়েছে। দি ওপরাহ্‌ ম্যাগাজিন বইটিকে "টপ ১০ বুকস অফ ২০১০" তালিকাভুক্ত করে। তাছাড়া বইটি নিউ ইয়র্ক টাইমস-এর "দ্য ১০ বেস্ট বুকস অফ ২০১০" এবং টাইম ম্যাগাজিনের "টপ ১০ ননফিকশন বুকস" তালিকারও অন্তর্ভুক্ত হয়। ২০১১ সালে বইটি ন্যাশনাল বুক ক্রিটিকস সার্কল অ্যাওয়ার্ড-এ ফাইনালিস্ট হিসেবে মনোনীতও হয়। ১৮ এপ্রিল, বইটি মার্কিন যুক্তরাষ্ট্রের সবচেয়ে সম্মানজনক পুলিৎজার পুরস্কার (জেনারেল নোটিফিকেশন বিভাগে) লাভ করে।
২০১১ সালে টাইম ম্যাগাজিন ড. মুখার্জীকে পত্রিকার "১০০ মোস্ট ইনফ্লুয়েন্সিয়াল পিপল" তালিকায় অন্যান্য শিল্পী, বিজ্ঞানী ও রাজনীতিবিদদের সঙ্গে অন্তর্ভুক্ত করে।
ব্যক্তিগত জীবন
ড. মুখার্জী নিউ ইয়র্কে বাস করেন। তিনি শিল্পী সারাহ জে-কে বিবাহ করেছেন। তাদের লীলা ও আর্যা নামে দুই কন্যা রয়েছে।
কানসাট ইউনিয়ন
কানসাট বাংলাদেশের উত্তর-পশ্চিমাঞ্চলের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন পরিষদ।
ইতিহাস
১৯২৮ সালে কানসাটকে ইউনিয়ন পরিষদে রূপান্তর করা হয়।
জনসংখ্যা
বাংলাদেশের ২০১১ সালের আদমশুমারী রিপোর্ট অনুযায়ী কানসাট ইউনিয়নের জনসংখ্যা প্রায় ৩৪,১৯৪ জন। কানসাট ইউনিয়নের শিক্ষার হার প্রায় ৬১.৫%।
প্রশাসন
২০টি গ্রাম নিয়ে কানসাট ইউনিয়ন গঠিত। কানসাট ইউনিয়ন মোট ১৬টি ওয়ার্ডে বিভক্ত।
কানসাট ইউনিয়নের গ্রামগুলো হলো:
শিক্ষাব্যবস্থা
কানসাট ইউনিয়নে দুইটি কলেজ, দুইটি মাধ্যমিক বিদ্যালয়, দুইটি মাদ্রাসা ও ১২টি সরকারি প্রাথমিক বিদ্যালয় রয়েছে।
যাতায়াত
কানসাট ইউনিয়নের যাতায়াতের প্রধান মাধ্যম হচ্ছে বাস, রিকশা, সাইকেল, মোটরসাইকেল এবং সিএনজি চালিত অটোরিকশা। এই ইউনিয়নের সাথে কোনো রেলসংযোগ নেই।
চুলের আংটা
থাম্ব|চুলের বিভিন্ন ধরনের ক্লিপ থাম্ব|একজন মহিলার মাথার পিছনে একটি ব্যারেট চুলের আংটা বা ব্যারেট (মার্কিন ইংরেজি), যা হেয়ার স্লাইড (ব্রিটিশ ইংরেজি), বা একটি চুলের ক্লিপ নামেও পরিচিত, এটি চুলকে জায়গায় ধরে রাখার জন্য একটি বাঁধন। এগুলি প্রায়শই ধাতু বা প্লাস্টিক থেকে তৈরি হয় এবং কখনও কখনও আলংকারিক ফ্যাব্রিক বৈশিষ্ট্যযুক্ত হয়। এক ধরনের ব্যারেটে, ব্যারেটটিকে জায়গায় সুরক্ষিত করতে একটি বাধন ব্যবহার করা হয়; উভয় পাশের দুটি ধাতব টুকরা একসাথে চাপলে বাধন খোলে।
ব্যারেটগুলি আংশিকভাবে তাদের আকার অনুসারে বিভিন্ন উপায়ে পরিধান করা হয়, ছোটগুলি প্রায়শই সামনে এবং বড়গুলি পিছনে ব্যবহার করা হয় যাতে বেশি চুল ধরতে পারে। এগুলি চোখের বাইরে চুল রাখতে বা বান, ফ্রেঞ্চ টুইস্ট বা বেণী সুরক্ষিত করতে ব্যবহৃত হয়। ছোট ধাতব "ক্লিপ" ব্যারেটগুলি কখনও কখনও সামনের চুলকে টানতে ব্যবহৃত হয়।
প্রমথনাথ দত্ত
প্রমথনাথ দত্ত একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। বিদেশে ভারতীয় যুদ্ধবন্দীদের নিয়ে বিপ্লবী দল গড়ে তোলেন। তিনি দাউদ আলি দত্ত নামে বিদেশি বিপ্লবীদের কাছে অধিক পরিচিত হন। তিনি কলকাতার সুকিয়া স্ট্রীটের দত্ত পরিবারের সন্তান ছিলেন।
বিপ্লবী কর্মকাণ্ড
অল্পবয়েসে অনুশীলন সমিতিতে যোগ দিয়েছিলেন প্রমথনাথ। বিপ্লবী দলের নির্দেশে, অস্ত্রবিদ্যা আয়ত্ত করার উদ্দেশ্যে প্রথম প্রথম বিশ্বযুদ্ধে র আগে দেশের বাইরে চলে যান। ১৯০৬ সালে আমেরিকা যান। সেখানে কোনো সামরিক ট্রেনিং স্কুলে ভর্তি হতে না পেতে ১৯০৯ সালে ফ্রান্সে চলে আসেন। মাদাম কামা প্রভৃতি বিপ্লবীদের সাহায্যে ফরেন লিজিয়নে যোগ দেন ৫ বছরের মেয়াদে। ঐ বাহিনীর সৈনিক হিসেবে ফরাসী ইকোয়েটোরিয়াল আফ্রিকা, ইন্দোচীন ইত্যাদি ফরাসী উপনিবেশগুলি ঘোরেন ও মেয়াদ শেষ হলে বাহিনী ছেড়ে কনস্টান্টিনোপল চলে যান। বৈদেশিক শক্তির সাহায্যে ভারতে ব্রিটিশবিরোধী বিপ্লব প্রচেষ্টা ছিল তার অন্যতম উদ্দেশ্য। কনস্টান্টিনোপল এসে দেশে দাউদ আলি ছদ্মনাম নেন। পরে সারা জীবন এই নামেই পরিচিত হয়েছেন।
মুক্তিবাহিনী গঠন
তুরস্কে এসে তার সাথে অপর বিপ্লবী পাণ্ডুরং খানকোজে'র সাথে আলাপ হয়। আমেরিকা থেকে আগত গদর পার্টির বিপ্লবী এবং মধ্যপ্রাচ্যের ব্রিটিশ ভারতীয় বাহিনী থেকে পলাতক বা বন্দী দেশীয় সেপাইদের নিয়ে এক মুক্তিবাহিনী তৈরীর পরিকল্পনা করেন তারা। তাদের উদ্দেশ্য ছিল ইরান ও বালুচিস্তানের ভেতর দিয়ে ভারতে প্রবেশ করে ইংরেজ শাসনের উচ্ছেদ সাধন। তুরস্কে, আনোয়ার পাশা (সৈনিক) ও তালাত পাশার সাথে দেখা করে নিজেদের পরিকল্পনা ব্যক্ত করেন। আফগানিস্তান ও বালুচ সীমান্ত এলাকায় প্রমথনাথ ব্রিটিশ পুলিশের গুলিতে আহত হন। আর ইরান সরকারকে চাপ দিয়ে ব্রিটিশরা মুক্তিবাহিনীর বিপ্লবী সৈনিকদের বন্দী করে। তাদের প্রায় সকলকেই গুলি করে মারা হয়। প্রমথনাথ একাধিকবার ইংরেজ পুলিশের হাতে ধরা পড়লেও পলায়নে সক্ষম হন ও আশ্রয় নেন উত্তর ইরানের পার্বত্য উপজাতির মধ্যে। ১৯২১ সালে বীরেন চট্টোপাধ্যায়, ভূপেন্দ্রনাথ দত্ত প্রমুখদের অনুরোধে সোভিয়েত ইউনিয়ন সরকার প্রমথনাথকে উদ্ধার করে আনে ইরান থেকে।
অধ্যাপনা
পায়ে গুলি লাগার দরুন তিনি শারীরিকভাবে দুর্বল হয়ে পড়েন। তাকে ক্রাচ নিয়ে চলতে হতো। সোভিয়েত ইউনিয়নে থাকা শুরু করেন। লেনিনগ্রাদ ইনস্টিটিউট ফর ওরিয়েন্টাল স্টাডিজে বাংলার পাশাপাশি উর্দু ও হিন্দি ভাষা পড়াতেন। সোভিয়েত দেশে বিদেশি ভাষার শিক্ষক হিসেবে প্রমথনাথ ওরফে দাউদ আলি দত্ত ব্যপক পরিচিতি পান।
ব্যক্তিগত জীবন
তিনি একজন রুশ মহিলাকে বিবাহ করেছিলেন। তাদের পুত্র ইগর দাউদোভিচ দত্ত একজন পরমাণু বিজ্ঞানী হয়েছিলেন। বিখ্যাত বাঙালি ভূ-পর্যটক বিমল মুখোপাধ্যায় লেনিনগ্রাড গেলে তার সাথে প্রমথনাথের আলাপ হয়। তিনি একদিনের জন্যে তাদের অতিথি হয়েছিলেন। ১৯৫৪ সালে সোভিয়েত রাশিয়ায় মারা যান প্রমথনাথ দত্ত।
ষোলশহর-নাজিরহাট রেললাইন
ষোলশহর-নাজিরহাট লাইন বাংলাদেশ রেলওয়ের একটি রেলপথ। এই রেলপথটি পূর্বাঞ্চল রেলওয়ে কর্তৃক পরিচালিত ও রক্ষণাবেক্ষণ করা হয়।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে তৈরি করে। ১৯৬৬ সালে চট্টগ্রাম বিশ্ববিদ্যালয় চালু হলে ষোলশহর-নাজিরহাট লাইনের ফতেয়াবাদ থেকে চট্টগ্রাম বিশ্ববিদ্যালয় পর্যন্ত রেললাইন বর্ধিত করা হয়।
বর্ণ (বর্ণমালা)
বর্ণমালা নয় এমন অন্যান্য লিখন পদ্ধতির প্রতীকগুলিকে বর্ণ নয়, বরং সিল্যাবোগ্রাম (অর্থাৎ সিলেবল নির্দেশক) বা লোগোগ্রাম (শব্দ বা শব্দগুচ্ছ নির্দেশক) বলা উত্তম।
৭৫ নং ওয়ার্ড, কলকাতা পৌরসংস্থা
ওয়ার্ড নং ৭৫, কলকাতা পৌরসংস্থার বরো নং ৯-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর দক্ষিণ কলকাতার  হেস্টিংস এবং ওয়াটগঞ্জ অঞ্চল নিয়ে গঠিত।
ভূগোল
৭৫ নং ওয়ার্ডটির সীমানাঃ উত্তর দিকে স্লাইড রো এবং মুন্সী প্রেমচাঁদ সরণি; পূর্বে খিদীরপুর রোড; দক্ষিণে কবিথির্থ সরণি; এবং পশ্চিমে পোর্ট ট্রাস্ট রেলওয়ে এবং গার্ডেন রিচ রোড।
ওয়ার্ডটি কলকাতা পুলিশের ওয়াটগঞ্জ, হেস্টিংস এবং দক্ষিণ বন্দর থানার আওতায়।
টালিগঞ্জ মহিলা থানার অধীনে দক্ষিণ বিভাগের সমস্ত থানা, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
জুয়ান পাবলো কামাচো
জুয়ান পাবলো কামাচো মার্টিনো (জন্ম: ২১ নভেম্বর ১৯৮৪) অ্যান্টার্কটিক অঞ্চলে জন্মগ্রহণকারী প্রথম চিলিয়ান এবং ৬০তম সমাক্ষরেখার দক্ষিণে জন্ম নেওয়া নবম ব্যক্তি। তিনি কিং জর্জ দ্বীপের প্রেসিডেন্ট এদুয়ার্দো ফ্রেই মন্টালভা বেসের ভিলা লাস এস্ট্রেলাসে জন্মগ্রহণ করেছিলেন।
অ্যান্টার্কটিকার উপর চিলির দাবি জোরদার করার জন্য তাঁর বাবা ও মাকে সেখানে গর্ভধারণ এবং একটি সন্তান জন্ম দেওয়ার জন্য পাঠানো হয়েছিল।
৭৫ নং ওয়ার্ড, কলকাতা পৌরসংস্থা
নির্বাচনের হাইলাইটস
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর একটি অংশ।
পশ্চিমবঙ্গে অ্যালকোহল বিষক্রিয়া
পশ্চিমবঙ্গে বুটলেগ অ্যালকোহল সেবনের কারণে বিষক্রিয়ার অন্তত দুটি ঘটনা ঘটেছে। ২০১১ সালের ডিসেম্বরে, পশ্চিমবঙ্গে এটি সেবন করার পরে ১৬৭ জন মারা গিয়েছিল। ২০১৫ সালের সেপ্টেম্বরে, অ্যালকোহল বিষাক্ততার কারণে ভারতের পশ্চিমবঙ্গে মিথানল বিষক্রিয়ায় ১৫ জনের মৃত্যু হয়েছিল।
হারপ্রীত ব্রার
হারপ্রীত ব্রার (জন্ম ১৬ সেপ্টেম্বর ১৯৯৫) একজন ভারতীয় ক্রিকেটার। ২০১৮ এর ডিসেম্বরে, ২০১৯ ইন্ডিয়ান প্রিমিয়ার লীগ-এর পূর্বে ২০১৯ আইপিএল খেলোয়াড় নিলামে কিংস ইলাভেন পাঞ্জাব তাকে ক্রয় করে নেয়। ২০১৯ এর ২০ এপ্রিল, অরুন জেটলি স্টেডিয়ামে ২০১৯ ইন্ডিয়ান প্রিমিয়ার লীগ প্রতিযোগিতা কিংস ইলাভেন পাঞ্জাবের হয়ে দিল্লি ক্যাপিটালসের বিপরীতে টুয়েন্টি২০ ক্রিকেটে তার অভিষেক হয়।
হারপ্রীত তার এক ক্লাব খেলায় এক ওভারের ৫টি বলকে ছক্কায় পরিণত করে। যুবরাজ সিংকে সে তার খেলোয়াড়ী জীবনের প্রতীক মানে।
কার্বন সাক্ষরতা
থাম্ব|কার্বন সাক্ষরতা প্রকল্প লোগো|190x190পিক্সেল কার্বন সাক্ষরতা হলো জলবায়ু পরিবর্তন বিষয়ে সচেতনতা এবং মানবজাতির দৈনন্দিন কাজকর্মের উপর জলবায়ু পরিবর্তনজনিত প্রভাব। শব্দটি বৈজ্ঞানিক সাহিত্যে এবং নৈমিত্তিক ব্যবহারে (দেখুন গবেষণা) ) বিভিন্ন প্রেক্ষাপটে ব্যবহৃত হয়েছে, তবে এর বেশিরভাগই কার্বন সাক্ষরতা প্রকল্পের (CLP) সাথে জড়িত।
সংজ্ঞা
কার্বন সাক্ষরতা প্রকল্প কার্বন সাক্ষরতা বলতে বোঝায়:"ব্যক্তি, সম্প্রদায় এবং সাংগঠনিকভাবে কার্বন ব্যয় এবং প্রতিদিনের ক্রিয়াকলাপের প্রভাব এবং নির্গমন হ্রাস করার জন্য প্রয়োজনীয় সক্ষমতা এবং প্রেরণা"।"